NaiveNeuron/SloPal huggingface dataset:
Kišš, Štefan, poslanec NR SR (2024-06-19):
Ďakujem. Ja by som chcel povedať, že je dobré, že sa venujeme takejto téme, verejné obstarávanie. Aj to, že ju vedieme, tento, tento zákon, riadnym legislatívnym procesom, pretože vďaka tomu sa dalo veľa vecí vyladiť. A tiež by som chcel oceniť aj tú verejnú ponuku pána ministra Rašiho, že sa môžme venovať spôsobom, ako zlepšiť tú legislatívu tak, aby sme teda dospeli k tomu cieľu, ktorý je v záujme všetkých občanov. Ale nad rámec legislatívy by som chcel zdôrazniť, že tak ako vôbec pri investičnom procese celkovo, aj pri verejnom obstarávaní teda máme problém s dĺžkou a vôbec s výsledkami, ako staviame na Slovensku. A tak kľúčovým spoločným menovateľom a hlavným problémom sú ľudia. Ani nie tak legislatíva, ktorú máme, ktorá do veľkej miery je, povedzme, okej a opakujem, je fajn, že sa vylepšuje, ale v skutočnosti ľudia a dobrá, poctivá projektová príprava, aj tá VO-čková príprava znamená, že sa dajú procesy zvládnuť rýchlejšie a lepšie. A tuto kolegovia, mladí smeráci, aj sme to zachytili v ich vystúpeniach tuto v pléne, sa pretekajú v tom, že kto vyhodil viacej ľudí, že pán Taraba vyhodil 50, pán Gedra je väčší frajer, vyhodil 150 ľudí. Niekoľko ich prepustil aj pán minister Raši a ja teda nespochybňujem ten fakt, že teda chceme, aby pre štát pracovali najlepší, len z toho, čo vidíme, to nie je teda ideálny proces. A teda chcem len upozorniť na to, že dajte si pozor, aby sa takýmito komplikovanými procesmi zaoberali najlepší ľudia a zvážte teda aj tie vylepšenia legislatívy, ktoré tuto teraz navrhol kolega Hargaš. Ďakujem.
Blanár, Juraj, podpredseda NR SR (2022-03-17):
Ďakujem pekne, pán podpredseda. Teraz nás pán poslanec Radovan Kazda, člen výboru pre hospodárske záležitosti, bude informovať o výsledku prerokovania tohto návrhu vo výbore, nech sa páči, pán poslanec.
Jurinová, Erika, podpredsedníčka NR SR (2014-02-04):
Reakcia na faktickú poznámku, pán poslanec Martvoň.
Šefčík, Marek, poslanec NR SR (2021-06-30):
Ďakujem, Anka, za tvoj príspevok k tejto téme. Vieme, že sme sa asi za rok dosť posunuli v mnohých oblastiach. A upozornila si na to, že boli schválené nejaké zákony ohľadom tých nezaslúžených benefitov. Neviem, spracováva to Ústav pamäti národa a neviem, či mi pán predseda bude môcť odpovedať, ale mňa by zaujímalo, či ste pribrali nejakých nových pracovníkov, ktorí sa tomu venujú. A chcel by som pochváliť, že v Košiciach vzniklo múzeum obetí komunizmu. Teším sa, že odborne pomohol aj Ústav pamäti národa a verím, že takáto spolupráca bude aj na úrovni iných miest a obcí, že proste budú spolupracovať. Budete s nimi spolupracovať a oni s vami a že sa to bude rozvíjať tým správnym smerom. A že proste budeme vždy pamätať na tú svoju históriu, nezabudneme na ňu a už tie zákony, ktoré sme tu predkladali a ktoré tu boli od predkladateľky Anky Andrejuvovej a ďalších ľudí, svedčia o tom, že s touto svojou minulosťou sa chceme vysporiadať, že konečne je tu veľká vôľa na to. Ďakujem.
Bernaťák, Tibor, poslanec NR SR (2019-11-28):
Vážený pán predsedajúci, vážené panie poslankyne, páni poslanci, cieľom predloženého návrhu zákona je doplniť do Trestného zákona skutkovú podstatu nového trestného činu – podpora a propagácia sexuálnych patologických praktík a niektorých porúch sexuálneho zamerania, ktorý má ochraňovať spoločnosť voči podpore a verejnej propagácii rôznych patologických praktík a najzávažnejších porúch sexuálneho zamerania, ktorými sú pedofília, nekrofília a zoofília. Jedná sa najmä o ospravedlňovanie, prípadne zľahčovanie týchto činov a skutkov. Najmä internet a sociálne siete dnes umožňujú rýchlejšie a jednoduchšie verejné šírenie správ aj rôzneho nemravného obsahu, preto je nevyhnutné stanoviť nové prísnejšie hranice pred týmito osobitnými formami obťažovania v oblasti mravnosti. Návrh skutkovej podstaty tohto nového trestného činu je aj reakciou na doteraz publikované články o niektorých sexuálnych patologických praktikách, resp. poruchách sexuálneho zamerania, ktoré svojím obsahom tieto v spoločnosti propagovali, resp. ospravedlňovali, prípadne zľahčovali, pričom trestnoprávna zodpovednosť takéhoto konania v Trestnom zákone Slovenskej republiky absentovala. Pre predkladateľov tohto návrhu je nutné v Trestnom zákone vymedziť nové hranice pre možné verejné informovanie o rôznych sexuálnych patologických praktikách a najzávažnejších poruchách sexuálneho zamerania, keďže je potrebné nielen morálne, ale aj trestnoprávne odsúdiť konanie, ktorého možným následkom je napríklad zvýšené páchanie trestných činov proti ľudskej dôstojnosti. Zavedenie takéhoto trestného činu tak predstavuje aj preventívne opatrenie vôbec voči vzniku obetí trestných činov proti ľudskej dôstojnosti. Verejné ospravedlňovanie či hrubé zľahčovanie rôznych sexuálnych patologických praktík alebo porúch sexuálneho zamerania totižto môže u časti verejnosti, najmä však u rizikových jednotlivcov vzbudiť dojem v spoločenskú akceptáciu takéhoto patologického konania, ktoré je v niektorých prípadoch v Trestnom zákone jednoznačne kvalifikované ako trestný čin, a teda niektorých rizikových jednotlivcov to môže aktivizovať aj k súvisiacemu trestnému konaniu. Toľkoto na úvod. Ja by som povedal, že keď sme toto prerokovávali vo výbore pre zdravotníctvo a bavili sme sa o tom, že čo to vlastne spôsobilo, prečo tento návrh zákona tu je, tak aj kolegyňa zo Slobody a Solidarity pani Cigániková hovorila, že ju to dvihlo zo stoličky, keď čítala niektoré články súvisiace s týmito jednotlivými skutkami. A zároveň, pán predsedajúci, sa hlásim do rozpravy ako prvý, pretože mám pripravený pozmeňujúci návrh, ktorým reagujeme aj na niektoré veci zo stanovisko ministerstva, prípadne aj z niektorých odborných kruhov. Takže poprosím potom, hlásim sa ako prvý.
Kotleba, Marian, poslanec NR SR (2017-12-06):
Takže, vážený pán premiér, dnes musím povedať, že sa vaše vystúpenie nevie vyrovnať kvalite vystúpenia vášho podpredsedu vlády Kaliňáka. Pretože nielenže jemu na rozdiel od vás sme my objektívne nemali čo v tom úvodnom vystúpení vytknúť, ale vy ste v sebe ani nebrali tú odvahu, aby ste tu zostali na tie faktické poznámky, čo mňa osobne mrzí. Pán premiér, veľmi, veľmi ste sa vo svojom vystúpení zaštiťovali a bránili ako tá najdemokratickejšia strana, ako je Slovensko pod vaším vedením demokratické a slobodné. Ja si len dovolím pripomenúť, že práve pod vašou súčasnou vládou sa začal používať taký zlozvyk, že politická polícia NAKA berie poslancov Národnej rady priamo na zasadnutí výboru Národnej rady Slovenskej republiky a že sú poslanci stíhaní a obžalovaní za to, že povedia svoj politický názor na sociálne a politické otázky spoločnosti, ktoré trápia veľkú časť populácie. Toto sa veľmi demokraciou, vážený pán premiér, nazvať nedá. Ďalej. Chcel by som povedať to, že vy ste sa niekoľkokrát nazvali ako strana maximálne štandardná. Žiaľ, ja musím povedať, že nielen štandardná, ale aj schizofrenická. Vláda, konkrétne ministerstvo obrany pod vedením vášho ministra Gajdoša len nedávno natočilo ten infantilný a trápny videoklip s názvom „My sme NATO“ a váš poslanec Blaha tento istý klip kritizuje. Takže, vážený pán premiér, je ix takých príkladov, ktoré by sme vám mohli vytýkať a vykrikovať, ale vy nemáte odvahu čeliť tejto kritike. A ja verím, že dnes ten priestor na to ešte bude. Ďakujem pekne.
P. Paška, predseda NR SR: (2009-10-27):
(Hlasovanie.) 134 prítomných, 104 za, 28 sa zdržalo, 2 nehlasovali. Máte súhlas.
Urban, Miroslav, poslanec NR SR (2022-10-25):
Ďakujem za slovo. Už keď ste to načrtli tie čakacie doby, že ak sa teda nedodržia, že pôjdu naši pacienti sa liečiť niekde inde do zahraničia, no mne to príde úplne sci-fi. To si naozaj myslíte, že v zahraničí nemajú čo tí lekári robiť a budú čakať na slovenských pacientov, že keď budú mať nejakú náhradu bedrového kĺbu a nedostane sa do štyroch mesiacov alebo do piatich, že potom ho zoperujú niekde vo Viedni alebo v Prahe a že to bude stáť tak ako u nás. Ako ja tomuto moc neverím. Naozaj mali by sme si uvedomiť na čo máme na Slovensku, čo si môžme dovoliť a už by sme to mohli povedať aj tým pacientom. Ďakujem.
Pellegrini, Peter, predseda NR SR (2015-03-12):
Vážené panie poslankyne, vážení páni poslanci, poprosím vás, aby ste tí, ktorí máte záujem zúčastniť sa hlasovania, zaujali miesto v rokovacej sále. Vážené kolegyne, vážení kolegovia, ešte pred tým, ako spustím hlasovanie, mi dovoľte, aby som vás informoval, že navrhujem, aby sme o 13. bode programu, ktorým je druhé čítanie o vládnom návrhu zákona o odpadoch (tlač 1337), dnes nehlasovali. Zároveň vám chcem oznámiť, že sa obrátim na Ústavnoprávny výbor Národnej rady Slovenskej republiky, aby nám odporučil, ako v tomto netypickom prípade, ktorý zaznel v rozprave, ako postupovať tak, aby to, ako budeme postupovať hlasovaním, tak ako Národná rada má rozhodovať, aby to nebolo moje svojvoľné rozhodnutie, ani nikoho z vedenia parlamentu, ale aby to bolo stanovisko ústavnoprávneho výboru a Národná rada potom bude hlasovať v utorok. Ak... Spýtam sa, je všeobecný súhlas s takýmto postupom? (Nesúhlasné reakcie z pléna). Nie je všeobecný súhlas. Takže poprosím, prezentujme sa a hlasujme o mojom návrhu, aby sme hlasovanie o tomto návrhu odložili až na utorok na 11. hodinu s tým, že sa obrátim na ústavnoprávny výbor, aby nám odporučil, ako zvládnuť procedúru hlasovania vzhľadom na návrhy, ktoré padli počas rozpravy. (Hlasovanie). Prítomných 128 poslancov, za hlasovalo 84, proti bolo 21, zdržalo sa 19, nehlasovali 4. Konštatujem, že tento návrh sme schválili. Zároveň chcem požiadať pána predsedu ústavnoprávneho výboru, pána poslanca Madeja, aby zvolal výbor tak, aby sme na základe jeho odporúčania mohli o jedenástej v utorok pokračovať hlasovaním o predmetnej veci. Pán poslanec Bugár, ešte si tu? Si hovoril, že tu nebudeš. Nech sa páči. (Smiech v sále.)
Holý, Štefan, podpredseda vlády SR (2022-05-05):
Tak to je skôr otázka na pána ministra. Takže...
Hrnčiar, Andrej, podpredseda NR SR (2016-10-12):
Ďakujem. Končím možnosť nahlásiť sa s faktickými poznámkami. Na vystúpenie pána poslanca dve faktické poznámky. Nech sa páči, pán poslanec Kamenický.
Sulík, Richard, predseda NR SR (2011-07-08):
Prosím, hlasujte teraz. (Hlasovanie.) Z prítomných 80 poslancov hlasovalo 16 za, 48 proti, 4 sa zdržali, 2 nehlasovali... (Reakcia z pléna.) Prepáčte. Z prítomných 80 poslancov hlasovalo 16 za, 48 proti, 14 sa zdržali, 2 nehlasovali. Tento návrh sme neschválili.
J. Tkáčová, poslankyňa: (2009-04-28):
Chcem vás len upozorniť vo vašich pozmeňujúcich návrhoch, v bode 2 máte legislatívnotechnickú chybu. Tam si doplňte v § 13 ods. 1 a bod 5 vášho pozmeňujúceho návrhu sa bije s bodom 35 spoločnej správy gestorského výboru. Preto, ak máte záujem, aby prešla vaša úprava, je potrebné, aby niekto v rozprave vyňal bod 35 spoločnej správy na osobitné hlasovanie. Ďakujem.
P. Farkas, poslanec: (2001-12-13):
J. Migaš, predseda NR SR: Hlasujeme o tomto pozmeňujúcom návrhu pána poslanca Farkasa. Hlasujeme. Hlasujeme o pozmeňujúcom návrhu pána poslanca Farkasa 31/III/1. Hlasujeme. (Hlasovanie.) Prítomných je 98 poslancov, za 81, proti 3, zdržalo sa 6, nehlasovalo 8. Tento návrh sme schválili. Ďalší.
Žiga, Peter, podpredseda NR SR (2024-01-18):
Mali by ste reagovať na predrečníka, pani poslankyňa. S reakciou na faktické poznámky pán poslanec Krúpa.
V. Veteška, podpredseda NR SR: (2004-05-12):
M. Beňová, poslankyňa: Ďakujem veľmi  pekne. Ja len veľmi krátko k vystúpeniu pána Abelovského. Súhlasím s vami v tom, že táto spoločnosť priam dramaticky rezignovala na spôsoby a možnosti v procese socializácie a že trest nemôže byť jedinou cestou, ako sa s týmto vyrovnať. Zlé sociálne podmienky v čoraz väčšej skupine obyvateľstva jednoducho smerujú k ľahostajnosti v rodinách a najmä pri výchove detí. Poukazuje na to najmä  aj zlá situácia v školách, kde sú predsa známe informácie, ako sa deti správajú vo vzťahu k učiteľom a ako začína byť táto situácia neriešiteľná. Napriek tomu si naozaj nemyslím, že sprísnenie trestov, respektíve znižovanie tejto hranice je jedinou cestou, ako tomuto do budúcnosti zabrániť, a dúfam, že sa touto otázkou budeme zaoberať viacej aj vo vzťahu k niektorým možným sociálnym opatreniam v tomto smere. Ďakujem.
Sulík, Richard, predseda NR SR (2010-10-12):
Pán Fořt, nech sa páči.
Zmajkovičová, Renáta, podpredsedníčka NR SR (2014-06-05):
Ďakujem, pán minister. Pán poslanec, doplňujúcu otázku? Nech sa páči. Zapnite pána poslanca.
Jurinová, Erika, podpredsedníčka NR SR (2015-07-01):
Ďakujem, pán poslanec. Traja páni poslanci chcú reagovať vo faktických poznámkach. Uzatváram možnosť prihlásiť sa s faktickou. Nech sa páči, pán poslanec Bublavý.
Pčolinský, Peter, podpredseda NR SR (2023-05-25):
Ďakujem. V rámci rozpravy pán navrhovateľ ešte chce vystúpiť, nech sa páči.
Tomáš, Erik, poslanec NR SR (2023-02-14):
Som sa práve dozvedel, že som bohatý. No, pán Šefčík, dobre, že ste priznali, že ste nám vyfúkli tie obedy zadarmo. Áno, ukradli ste nám doslova tie obedy zadarmo. (Povedané so smiechom.) Tie, ktoré ste vy zrušili, teraz s veľkou pompou dávate naspäť. To je taká tá politika vaša, ale aj SME RODINA. Mrzí ma, že označujete dôchodcovskú tému ako demagogickú, to len ako tak pristane presne vám, pretože môžte o svojich rodičoch hovoriť, koľko chcete, ja mám tiež svojich rodičov a naši rodičia – aj vaši, aj naši – vedia, že vaša vláda nedala dôchodcom takmer vôbec nič, ale vôbec nič v tomto ťažkom období zdražovania, teda ak nebá... nerátame tú, tú almužnu, ktorú vy nazývate 14. dôchodkom, to je fakt smiešne. Alebo keď sa chválite ešte naším valorizačným mechanizmom, teda tými 12 %. To je presne, to vám pristane. A keď sa, keď stále hovoríte, že my sme neurobili nič, no tak viem že, pán Šefčík, vy tomu nerozumiete. Vy sa tej oblasti nevenujete. Vy sa ako polyhos... polyhistor vyjadrujete ku všetkému, a tak to aj vyzerá. Len vám teda pripomeniem, čo sme urobili my. My sme zaviedli minimálny dôchodok. My sme ho rapídne zvýšili. My sme zaviedli aj ten valorizačný mechanizmus, na základe ktorého teraz tí dôchodcovia, chvalabohu, majú tých 12 %. My sme zaviedli vlaky zadarmo pre, pre dôchodcov, ktoré vaša vláda už zvažovala zrušiť. My sme zaviedli aj minimálny mechanizmus valorizácie dôchodkov, vy ste ho nepredĺžili. Ale, pán Šefčík, vám je to zbytočne vysvetľovať, pretože naozaj ja mám rád debatu s niekým, kto tomu rozumie, a vy tomu absolútne, ale absolútne nerozumiete. Vy máte len potrebu stále tu urážať a vykrikovať niečo, pretože sa trasiete o to, aby ste boli na tej kandidátke toho OĽANO, ktoré tak skvele robí pre ľudí, že už má 6,4 %, a váš líder má 90 % nedôveryhodnosť. A tak sa bojí ľudí, že chodí na pancierovej limuzíne. Tak sa bojí, pritom na ňu nemá nárok. Tak ste dopadli, ale to je už vaša politika. (Reakcia z pléna.)
Kamenický, Ladislav, poslanec NR SR (2014-10-30):
Ďalší pozmeňujúci návrh podal poslanec Ľubomír Petrák. Dajte, prosím, o tom hlasovať.
Vážny, Ľubomír, poslanec NR SR (2011-07-06):
Ďakujem. Vážený pán podpredseda Národnej rady Slovenskej republiky, vážený pán minister, vážené panie poslankyne, páni poslanci, dovoľte, aby som vás oboznámil so spoločnou správou výborov Národnej rady Slovenskej republiky o výsledku prerokovania predmetného návrhu, ktorý ste obdržali ako tlač 385. Predmetný návrh bol pridelený ústavnoprávnemu výboru a výboru pre hospodárstvo, výstavbu a dopravu. Za gestorský výbor bol určený výbor pre hospodárstvo, výstavbu a dopravu. Ústavnoprávny výbor, ako aj výbor pre hospodárstvo, výstavbu a dopravu prerokoval predmetný návrh a prijal k nemu platné uznesenia. V týchto uzneseniach oba výbory odporučili Národnej rade Slovenskej republiky podľa čl. 86 Ústavy Slovenskej republiky vysloviť súhlas s Dohodou o spolupráci na systéme satelitnej navigácie medzi Európskou úniou a jej členskými štátmi na jednej strane a Nórskym kráľovstvom na druhej strane a rozhodnúť, že ide o medzinárodnú zmluvu, ktorá má podľa čl. 7 ods. 5 Ústavy Slovenskej republiky prednosť pred zákonmi. Gestorský výbor odporúča Národnej rade Slovenskej republiky vysloviť súhlas s predmetnou dohodou a rozhodnúť, že ide o medzinárodnú zmluvu, ktorá má podľa Ústavy Slovenskej republiky prednosť pred zákonmi. Taktiež spoločná správa výborov Národnej rady Slovenskej republiky o prerokovaní predmetného návrhu vrátane uznesenia Národnej rady Slovenskej republiky bola schválená uznesením gestorského výboru z 23. mája 2011 č. 177. Pán predsedajúci, skončil som, otvorte, prosím, rozpravu.
M. Hort, podpredseda NR SR: (2008-11-04):
Pán poslanec, nech sa páči.
Hlina, Alojz, poslanec NR SR (2015-05-20):
Ďakujem pekne. Pán minister, priznám sa, že som si musel pozrieť na Googli, že kto je Matej. Matej, to je ten, čo ho vymkol Frešo, nie? To je, myslím, ten váš nový koaličný partner. Čo nejaký Matej mohol vybaviť z pohľadu, že či bude TSS GRADE alebo Skanska? Čo to tu splietate, prosím vás? Kto to podpísal, za koho to podpísal, to je kľúčový okamžik celého príbehu. Kto to podpísal, za koho sa to podpísalo a kto to zaplatí? Vy to zaplatíte? Moje deti to budú platiť, prosím vás, moje deti to budú platiť! Vaše nie. Moje. A prosím vás pekne, nechválil by som sa, to, čo ste tu splietali, nejaké autobusy, električky. Prosím vás, vaši kamaráti z J&T na fabrike, ktorá vyrábala rozmetače hnoja. Pán Záhumenský, viete, čo boli také, za traktor to zapnete, na trojboďák, rozmetač hnoja. To bola fabrika, ktorá bola fabrika a toto vyrába autobusy pre Bratislavčanov, Košičanov, Žilinčanov, Trenčanov. Po nociach to opravujú, po nociach to zvárajú, tie autobusy. Cez deň na tom vozia deti a v noci to zvárajú. Dozvarujú tam pomocné konštrukcie, lebo to praská. Praha to celé vrátila. Povedala, že taký sajrajt nechce, aby im chodil po cestách. Slováci, tu sa na tom vozíme. Minister tam chodil rozbíjať fľašku o ten autobus asi. A on sa tu ešte pochváli s týmto. Do tých autobusov, do ktorých ste oklamali tých ľudí, ešte aj o tú biednu klimatizáciu, teraz v lete si spomeňte, ľudia, ktorí sa vozíte v tých autobusoch od chlapcov z J&T, keď sa tam budete pražiť v 40-stupňovej horúčave. Oni vás oklamali ešte aj na tej klimatizácii. Lebo to proste, za tú klimatizáciu, čo ste mohli mať vy, oni majú kúpeľky z ónyxu. Im sa nerozpakuje na ničom. Vozíte sa na autobuse, ktorý sa trasie, ktorý sa rozpadá, ktorý nemá klimatizáciu a minister sa tu postaví a pochváli sa s tým ešte. Veď to je sen! Normálne to je sen.
Andreánsky, Ladislav, poslanec NR SR (2015-06-17):
Ďakujem, pani predsedajúca. Vážené panie poslankyne, vážení páni poslanci, vážení prítomní, v súlade s § 80 ods. 1 zákona o rokovacom poriadku som bol určený Výborom Národnej rady pre zdravotníctvo za spravodajcu k návrhu uvedeného zákona (tlač 1606). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre sociálne veci a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona výbory prerokovali do 10. septembra 2015 a gestorský výbor do 11. septembra 2015 od prerokovania návrhu zákona v Národnej rade Slovenskej republiky v prvom čítaní. Pani predsedajúca, otvorte všeobecnú rozpravu.
Prostredník, Ondrej, poslanec NR SR (2024-09-25):
Ďakujem veľmi pekne. Pán poslanec Ľupták, ja som ďalej farárom s plnými právami evanjelickej cirkvi. Momentálne nevykonávam službu, nie som zamestnaný v cirkvi. To, čo sa udialo v mojom prípade, je odobratie povolenia vyučovať teológiu a to stále trvá. Takže to sú dve rôzne veci. Hovorili ste o satanistoch. Ja som vo svojom predstavení tohto návrhu veľmi obšírne hovoril o tom, že to je presne naopak. Áno, samozrejme, že aj takéto smery pôsobia, ale oni pôsobia. To, či sú registrované, alebo nie sú registrované, nič nemení na ich pôsobení. Takže ten ich škodlivý vplyv, práve naopak, tým, že budú musieť pôsobiť transparentne, ak by teda vôbec prijali tú registráciu, lebo to je ľahko možné, že oni ani by sa o to neuchádzali naďalej, zaručuje to, že budú viac pod verejným dohľadom a na očiach verejnosti. A je to napokon otázka bezpečnostných zložiek a nie tak veľmi otázka tohto zákona. Pán poslanec Mikloško, pýtali ste sa na to, že ktoré smery sú zastúpené v tých neregistrovaných, tak jeden z nich je, najsilnejší sú práve budhisti. Je tam množstvo kresťanských zoskupení. Kresťanské spoločenstvo napríklad sa už niekoľko rokov uchádza o registráciu. Prebieha tam veľmi dlhý proces, dokonca súdne spory prebiehajú. Existuje napríklad Starokatolícka cirkev na Slovensku, ktorá sa uchádza, teda by sa chcela uchádzať o registráciu, ale v súčasnosti nespĺňa tie podmienky početné. Je tam množstvo napríklad prírodných náboženstiev, čo v demokratickej spoločnosti podľa mňa, aj keď s tým nemusím súhlasiť, majú títo ľudia mať právo na to, aby ich náboženská sloboda bola... (Prerušenie vystúpenia časomerom.)
Figeľ, Ján, podpredseda NR SR (2015-09-22):
Ďakujem pekne. Aj za túto výmenu. Chcem medzi nami privítať na balkóne deti a pedagógov základnej školy Májového námestia z Prešova. (Potlesk.) Aj všetkých potenciálnych, možno budúcich a budúce poslankyne, poslancov. To bola písomná časť rozpravy. Teraz sa pýtam, či sa ešte niekto hlási do rozpravy ústne. Nie je tomu tak, takže vyhlasujem rozpravu týmto za skončenú. Pán navrhovateľ, chcete zaujať stanovisko k rozprave? Nie. Pani spravodajkyňa tak isto nie. Prerušujem rokovanie o tomto bode programu, pričom ďalej nasleduje druhé čítanie o vládnom návrhu zákona, ktorým sa mení a dopĺňa zákon č. 351/2011 Z. z. o elektronických komunikáciách v znení neskorších predpisov a o zmene a doplnení niektorých zákonov . Tento vládny návrh zákona má označenie 1577 a spoločná správa z výborov 1577a. Pán minister, nech sa páči, odôvodníte tento návrh.
Marcinková, Vladimíra, poslankyňa NR SR (2022-12-07):
Chcem pripomenúť členom európskeho výboru, že o trinástej hodine máme v našej miestnosti zasadnutie výboru s ministrom vnútra aj ministrom spravodlivosti. Ďakujem.
Hlina, Alojz, poslanec NR SR (2012-06-26):
Súvisí to s tým. No dobre. Čiže znova len poviem, zopakujem, aby sa nezabudlo, ten návrh dám a nechám to naozaj na vás, vážení, môžete tu na mňa sršať síru, liať vodu, hej, nechám to na vás, na vašom rozhodnutí, ako sa k tomu postavíte. Ďakujem.
Kotleba, Marian, poslanec NR SR (2020-06-09):
Pán poslanec Viskupič, vy ste vo svojom príspevku možno opomenuli, možno len ste nespomenuli jeden rozmer, že tu už viacerí politici, predstavitelia vládnej koalície alebo blízki vládnej koalícii hovoria o tom, že niekedy na jeseň by mala prísť druhá fáza projektu COVID-19. A v tejto súvislosti vám chcem, pán poslanec, povedať, že ak by to tak bolo, tak potom to, že zostanú zavreté nedele, v podstate spraví tú spoločnosť odolnejšou, odolnejšou, pretože nebudeme zase dostávať šoky v tom, že bude treba zatvárať nové alebo teda tie nedeľné prevádzky nanovo, ale pod vplyvom nejakej paniky, pod vplyvom nejakej pandémie, lebo budú zatvorené systémovo a budú zatvorené s tým, že vieme tak fungovanie celej spoločnosti nastaviť. Čiže ja si myslím, že okrem všetkých tých sociálnych a kultúrnych aspektov, ktoré tu už boli ikskrát dneska spomenuté a zdôraznené, tak toto opatrenie by prinieslo aj naozaj vyššiu odolnosť spoločnosti v prípade nejakej nutnej reakcie na podobnú záležitosť, ako bolo teraz s tým COVID-om-19. Ďakujem.
Bublavý, Dušan, poslanec NR SR (2015-03-12):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady, Výboru Národnej rady pre hospodárske záležitosti a Výboru Národnej rady pre verejnú správu a regionálny rozvoj. Ďalej aby za gestorský výbor určila hlasovaním Výbor Národnej rady pre verejnú správu a regionálny rozvoj a aby predmetný návrh zákona výbory prerokovali do 30. apríla 2015 a gestorský výbor do 5. mája 2015 od prerokovania návrhu zákona v Národnej rade Slovenskej republiky v prvom čítaní.
Gašpar, Tibor, poslanec NR SR (2024-02-08):
Pán predsedajúci, teraz pristúpime k hlasovaniu o prvom pozmeňujúcom návrhu poslanca Galka. Upozorňujem na chybné číslovanie bodov pozmeňujúceho návrhu. V pozmeňujúcom návrhu chýba bod 2 a body 21 až 23 a 25 až 28 sa v návrhu vyskytujú dvakrát. Z uvedeného pozmeňujúceho návrhu možno hlasovať len o bodoch 21, 25 a 27 druhých v poradí, keďže všetky ostatné body pozmeňujúceho návrhu sa vylučujú s už schválenými bodmi spoločnej správy alebo sme už o týchto bodoch hlasovali pri pozmeňujúcom návrhu poslanca Matoviča, alebo ide o rozširujúce návrhy, s ktorými navrhovateľ nevyjadril súhlas podľa § 94 ods. 2 zákona o rokovacom poriadku.
Farkašovský, Karol, poslanec NR SR (2024-10-23):
Ďakujem pekne, pán predsedajúci. Kolegyne, kolegovia, pán minister, Výbor Národnej rady Slovenskej republiky pre vzdelávanie, vedu, mládež a šport ako gestorský výbor podáva Národnej rade Slovenskej republiky spoločnú správu výborov o výsledku prerokovania vládneho návrhu zákona. Národná rada Slovenskej republiky uznesením z 19. septembra tohto roku č. 503 sa uzniesla prerokovať vládny návrh, tlač 413, v druhom čítaní a prideliť ho výborom: Ústavnoprávnemu výboru Národnej rady, Výboru Národnej rady pre financie a rozpočet, Výboru Národnej rady Slovenskej republiky pre hospodárske záležitosti a Výboru Národnej rady Slovenskej republiky pre vzdelávanie, vedu, mládež a šport. Ako gestorský výbor určila Výbor Národnej rady pre vzdelávanie vedu mládež a šport. Gestorský výbor konštatuje, že do začatia rokovania o návrhu zákona nedostal žiadne stanoviská od poslancov a k vládnemu návrhu zákona zaujali výbory nasledovné stanovisko, zhodne odporúčali teda Národnej rade schváliť s pozmeňujúcimi návrhmi a doplňujúcimi návrhmi uvedenými v časti IV spoločnej správy. Gestorský výbor odporúča Národnej rade Slovenskej republiky hlasovať o návrhoch uvedených pod bodom 1 až 18 spoločne s odporúčaním schváliť. Gestorský výbor na základe stanovísk výborov odporúča vládny návrh zákona schváliť v znení pozmeňujúcich a doplňujúcich návrhov uvedených v tejto správe. Spoločná správa výborov o výsledku prerokovania vládneho návrhu bola schválená uznesením Výboru Národnej rady Slovenskej republiky pre vzdelávanie, vedu, mládež a šport z 22. októbra tohto roku. Ďakujem pekne, pán predsedajúci, skončil som. Otvorte, prosím, rozpravu.
Gyimesi, Juraj, poslanec NR SR (2020-09-02):
Vážený pán predsedajúci, keďže sme jednomyseľne prijali uznesenie, tak navrhujem, aby sa už o tomto nehlasovalo.
Kotleba, Marek, poslanec NR SR (2021-05-03):
Ďakujem za slovo. Pán minister, ďakujem, že ste sa dotkli aj toho vybavenia príslušníkov polície. Dúfam, že vypočujete aj ich potreby, pretože veľa príslušníkov Policajného zboru dnes vníma Lynx Commando ako nejakú exkluzívnu elitnú jednotku s najlepším vybavením, ale nezabúdajme na to, že príslušníci útvarov PPU a UOÚ niekedy naozaj urobia tú najšpinavšiu robotu a absolútne sa neprihliada na ich osobitné potreby vo vybavení. Pretože aj členovia PPU, ktorí potrebujú nejakú špeciálnu výbavu, tak dostanú výbavu iba tú, ktorú im poskytne Policajný zbor. Akonáhle už chcú niečo špeciálne do svojho vybavenia, tak tiež si to musia kúpiť za svoje peniaze. Čiže, prosím vás, skúste sa na toto pozrieť, aby naozaj aj príslušníci PPU mohli dostať od Policajného zboru takéto osobitné vybavenie a niektorí príslušníci sa naozaj sťažujú na to, že urobia tú najšpinavšiu robotu a Lynx Commando iba zlíže tú smotanu. Tak, prosím vás, naozaj na toto nezabudnite a skúste sa aj s týmito členmi porozprávať a nech naozaj tí policajti, ktorí urobia tú najšpinavšiu robotu v uliciach, aby o nich nerozhodovali iba policajti z kancelárií, ktorí mnoho, teda viackrát o tom veľmi nevedia. Ďakujem pekne.
Jurinová, Erika, podpredsedníčka NR SR (2014-06-05):
Ďakujem pekne. Len veľmi v krátkosti. Áno, zopakujem opäť, že myslím si, že je to dobrý štart. To, že podmienky neboli nastavené úplne presne, je takisto fakt. A je mi ľúto, že ani jedna vláda, veď aj vaša vláda bola medzitým štyri roky vo vláde, sa tohoto neujala. Je fakt, že sa to robí skutočne na poslednú chvíľu. Je to možno hanba pre každú jednu vládu, ktorá tu doteraz bola, ale jednoducho na niekoho to muselo vyjsť, vyšlo to na vás. A som rada, že ste sa široko otvorili, naozaj, a vypočuli hlavne všetky pripomienky. Je mi jasné, že vyhovieť na 100 % nie je možné nikomu a vždy tá váha kompromisu zohráva tú najväčšiu úlohu. V tomto si prístup k tejto novele cením. Na druhej strane mi stále zostáva, ako je mi ľúto, že zameranie tejto novely bolo vyslovene na vyplácanie anuít. Toto mi bolo ľúto, keď som rozprávala v prvom čítaní, aj zostalo to, pretože si myslím, že ľudia majú mať väčšiu možnosť rozhodovať sa o svojich peniazoch. Ďakujem pekne.
Karas, Daniel, poslanec NR SR (2024-09-26):
Ďakujem pekne. Odporúčam, aby sa Národná rada uzniesla podľa § 73 ods. 3 písm. c) rokovacieho poriadku na tom, že sa prerokuje tento návrh v druhom čítaní. Prosím, dajte o mojom návrhu hlasovať.
Záhumenský, Marian, poslanec NR SR (2011-09-13):
Ďakujem pekne v toto skoré ráno. Pán minister, vnímam tvoje vystúpenie ako určitú politickú agendu zavďačiť sa pani premiérke, aby si ukázal svoju lojalitu, lebo nič v tom tvojom vystúpení neodznelo, čo by stálo za nejaké povšimnutie. Ale snáď ak hovoríme o zahraničnom salde, tak netreba zabúdať na predchádzajúcich osem rokov vlády pána Dzurindu a aj tvoje pôsobenie vo funkcii ministra, keď si zaviedol podporu ničoho a keď vlastne došlo k hrubej likvidácii pridanej hodnoty v poľnohospodárstve. Keď sa zaviedli mulčovače a prestalo sa vyrábať, obrábať pôda, prestali sme pestovať zeleninu, ovocie, vinohrady, zlikvidovali sme farmy, živočíšnu výrobu hlavne na juhu Slovenska, kde sú voliči MOST-u – HÍD, aj MOST-u – HÍD, ktorí akosi pozabudli na to, kto bol strojcom toho šťastia, že Slovensko dneska takmer nemá živočíšnu výrobu v najprodukčnejších oblastiach. A to všetko znásobovalo aj nárast salda zahraničného obchodu, ktoré má, samozrejme, určité časové sklzy, ktoré sa prenášajú do ďalších rokov. Čiže ak chceš kritizovať, tak v prvom rade musíš sa pozrieť na svoju vlastnú prácu. Ak hovoríš o mínusoch pani premiérky, ona zabudla slovo poľnohospodárstvo a poľnohospodári. Pani premiérka, poľnohospodári sa častokrát pýtajú, či ste takéto slovo niekedy vôbec povedali počas vášho pôsobenia vo funkcii premiérky. Ja som vás osobne vyzýval, aby ste sa zapojili a postavili na čelo procesu vyrokovania nových podmienok v novej spoločnej poľnohospodárskej politike, lebo táto vláda zaostáva v dialógu za samosprávou, spracovateľmi, s poľnohospodármi, so všetkými, a vy sa na to nemo a ticho pozeráte. Takže tie pozície, ktoré vydobyli znovu slovenskí poľnohospodári, budú veľmi, veľmi chabé a slabé. Ak hovoríte o otvorenom dialógu, pán minister, v prvom rade sa pozrite do vlastných radov a pozrite sa, aký dialóg vediete so slovenskou samosprávou a s poľnohospodármi. Ďakujem.
Remišová, Veronika, podpredsedníčka vlády a ministerka investícií, regionálneho rozvoja a informatizácie SR (2022-03-22):
Ďakujem veľmi pekne, pán predsedajúci. Pán poslanec Mazurek, vy viete robiť dve veci. Prvá vec je urážať a čím viac urá... Keď vám dôjdu argumenty, tak tým viac urážok používate. Druhá vec, čo viete vy robiť vo vašej strane a ako Kotlebovci, je mlátiť prázdnu slamu. V tom ste absolútni majstri. Mlátiť prázdnu slamu a nič nerobiť. Čo ste urobili pre občanov? Absolútne nič ste pre nich neurobili. Len tu v parlamente nadávate, urážate a mlátite prázdnu slamu. V tomto ste naozajstní preborníci. Takže poďme najprv na to kúrenie. Kúrenie. Ja, nehovorím to ja, že si treba znížiť o jeden stupeň napríklad kúrenie doma. Hovoria to všetci energetickí experti, hovorí to Medzinárodná energetická agentúra a hovorí to Európska komisia vo svojom pláne REPowerEU, a hovorí to preto, aby bol menší tlak na ceny, aby sa menej plynu spotrebovalo, to znamená, že plyn bude lacnejší, a jedna z vecí, ktorú môže robiť obyčajný občan, obyčajný človek práve proti ruskej agresii, je toto malé gesto solidarity. Ale toho vy nie ste schopní, pretože, ešte raz, vy ste len mlátiči prázdnej slamy. Vy si tu v parlamente za dobré peniaze sedíte a mlátite prázdnu slamu a nie ste schopní urobiť nič. Len nadávate kolegovi Dostálovi, potom nadávate mne, používate absolútne urážky najhrubšieho zrna. Ale, aby ste vy osobne niečo mali spraviť. Nič, nula, zero. Energia. Samozrejme, nikto nehovorí, že od... že sa máme odpojiť zo dňa na deň. (Reakcia z pléna.) Alebo z mesiaca na mesiac. Ale, samozrejme, je, že tie kroky musíme urobiť teraz hneď. Rusko nám dodáva ceny plynu za absolútne komerčnú cenu. Čiže povinnosťou a proslovenským postojom je snažiť sa zabezpečiť energetickú bezpečnosť Slovenska a diverzifikovať dodávky, či už je to ropa a plyn. To je proslovenský postoj. Čo prinesie tento zákon slovenským firmám, sa pýtate. Skúste trošku porozmýšľať. Napríklad to... (Prerušenie vystúpenia predsedajúcim.)
Laurenčík, Milan, podpredseda NR SR (2022-02-03):
Pán poslanec, máte doplňujúcu otázku? Nie.
Pčolinský, Peter, podpredseda NR SR (2022-12-06):
Nech sa páči, páni poslanci, hlasujeme. (Hlasovanie.) Prítomných 136, za 76, zdržalo sa 60. Aj tento návrh sme schválili.
Blanár, Juraj, podpredseda NR SR (2022-03-15):
Pán poslanec Suja s faktickou poznámkou.
Laššáková, Jana, podpredsedníčka NR SR (2012-10-18):
Ďakujem, pani ministerka. Pán poslanec, chcete položiť doplňujúcu otázku? (Reakcia poslanca.) Áno, nech sa páči.
Kollár, Boris, predseda NR SR (2021-06-17):
Panie poslankyne, páni poslanci, prosím, utíšime sa v sále, buďte takí láskaví. Nech sa páči, pani ministerka.
Kollár, Boris, predseda NR SR (2022-03-22):
Pán poslanec Šimko.
Pellegrini, Peter, predseda NR SR (2024-02-06):
Pán poslanec Krúpa.
Kollár, Boris, predseda NR SR (2022-12-02):
Prosím, prezentujme sa a hlasujme. (Hlasovanie) Prítomných 131 poslancov, za 69, proti 32, zdržalo sa 30. Konštatujem, že Národná rada na návrh vlády rozhodla, že tento vládny návrh zákona prerokuje v skrátenom legislatívnom konaní. Prosím spravodajcu, spravodajcu, predsedu výboru pre financie a rozpočet, poslanca Mariána Viskupiča, aby uviedol hlasovanie o návrhu uznesenia Národnej rady k návrhu na udelenie súhlasu Národnej rady pre ministra financií pred hlasovaním v Rade guvernérov Európskeho mechanizmu pre stabilitu o vstupe Chorvátska a Európskeho mechanizmu pre stabilitu a o aktualizácii kľúča na určenie príspevkov. Je to tlač 1302. (Hlasovanie o návrhu na udelenie súhlasu Národnej rady Slovenskej republiky pre ministra financií pred hlasovaním v Rade guvernérov Európskeho mechanizmu pre stabilitu o vstupe Chorvátska do Európskeho mechanizmu pre stabilitu a o aktualizácii kľúča na určenie príspevkov , tlač 1302.)
B. Bugár, podpredseda NR SR: (2001-10-02):
Teraz pristúpime súvisiacich s vykonávaním funkcie predsedu samosprávneho kraja. k druhému čítaniu o vládnom návrhu zákona o platových pomeroch a ďalších náležitostiach. Vládny návrh zákona ste dostali pred prvým čítaním ako tlač 1087, spoločnú správu výborov schválenú gestorským výborom máte ako tlač 1087a. Z poverenia vlády Slovenskej republiky návrh zákona odôvodní minister práce, sociálnych vecí a rodiny Slovenskej republiky Peter Magvaši. Pán minister, nech sa páči, máte slovo. P. Magvaši, minister práce, sociálnych vecí a rodiny SR: Vážený pán podpredseda, vážené dámy, vážení páni, predkladám vládny návrh zákona o platových pomeroch a ďalších náležitostiach súvisiacich s vykonávaním funkcie predsedu samosprávneho kraja, ktorý vychádza zo zákona č. 302/2001 Z. z. o samospráve vyšších územných celkov, v ktorom je ustanovené právne postavenie predsedu samosprávneho kraja. Podľa tohto zákona chcel by som pripomenúť, funkcia predsedu je verejnou funkciou, ktorá sa nevykonáva v pracovnom pomere, a preto na výkon funkcie je predseda dlhodobo uvoľnený zo zamestnania a pracovný pomer v predchádzajúcom zamestnaní mu zostáva zachovaný a za výkon funkcie mu patrí plat podľa osobitného zákona. Jednak v prvom čítaní v Národnej rade Slovenskej republiky, ale aj prerokúvaní tohto vládneho návrhu zákona v jednotlivých výboroch neboli vlastne žiadne závažné pripomienky okrem legislatívnotechnického charakteru, a preto by som chcel poprosiť Národnú radu Slovenskej republiky, aby tento vládny návrh v znení pozmeňujúcich návrhov, návrh zákona schválila a postúpila ho do tretieho čítania a celkovo ho schválila. Ďakujem.
Glváč, Martin, podpredseda NR SR (2017-05-17):
Ďalšia v rozprave vystúpi pani poslankyňa Gaborčáková, nech sa páči.
K. Tóthová, poslankyňa: (2007-09-18):
Ja si myslím, že dať toto do kompetencie samosprávy je rozumné, ale čo mi chýba v tomto legislatívnom návrhu, keď už vstupujeme do zákona, sú otázky zabezpečenia kontrolných mechanizmov. Ja si myslím, že v tlači bolo už dosť signálov, naposledy v Plus jeden deň, kde sa preukázalo, že aj deti napriek tomu, že prevádzkovateľ má povinnosť dbať na to, aby sa tak nestalo, že samospráva má povinnosť dbať, aby sa tak nestalo, daňové úrady majú povinnosť dbať o to, aby sa tak nestalo, stáva sa, že mladiství hrajú na týchto automatoch a žiadne zodpovednostné systémy nenastávajú. Čiže ja si myslím, že v tejto oblasti pôjde o vymožiteľnosť práva a povinnosti. A že tu by mal byť tiež nejaký paragraf, ktorý by zvýšil účinnosť kontroly. Pretože pekný zákon, keď sa neaplikuje, nedosiahne sa cieľ.
P. Paška, predseda NR SR: (2009-10-27):
Chcete reagovať pán poslanec? Nech sa páči.
Glváč, Martin, podpredseda NR SR (2018-09-13):
Pani poslankyňa Kaščáková.
Paška, Pavol, predseda NR SR (2012-06-21):
Pán Sulík, skúste naformulovať, o čom máme vo vašom procedurálnom návrhu.
P. Hrušovský, predseda NR SR: (2003-05-21):
(Hlasovanie.) 134 prítomných, 40 za návrh, 46 proti, 48 sa zdržalo. Neschválili sme návrh.
Laurenčík, Milan, podpredseda NR SR (2021-03-16):
Faktickú poznámku má pripravenú aj pán poslanec Miroslav Suja, nech sa páči.
Burian, Jozef, poslanec NR SR (2010-10-20):
Ďakujem. Vážený pán predsedajúci, vážené kolegyne, kolegovia, dovoľte mi, aby som uviedol tento poslanecký návrh zákona. Tento poslanecký návrh zákona je relatívne veľmi krátky. Pokiaľ sa ale týka významu pre ľudí, pre pracovníkov alebo pre občanov, pracujúcich, má veľký význam. Vysvetlím, prečo má veľký význam. Je jasným faktom, že odpočítateľná položka dane z príjmu fyzických osôb končí 31. 12. 2010 na úrovni odpočítateľnej položky 22,5-násobku životného minima. To bolo protikrízové opatrenie, ktoré prijala ešte Ficova vláda, ktorá týmto riešila problém ľudí s najnižšími príjmami. Javí sa mi, že stav ekonomiky nepredpokladá to, že všetky symptómy krízy sú za nami. A jednoducho myslím si, že dôsledky krízy sú ešte tu. A preto si myslím, že by bolo nutné a dobré, aby toto opatrenie, ktoré bolo v čase krízy pripravené, sa zachovalo ešte aj v rokoch 2011 a 2012. Minimálne je to systém, ktorý je teda postavený na tom, že ľudia s najnižšími príjmami takýmto spôsobom mohli v roku si znížiť svoje výdavky o 3 500 korún, to znamená 19 % asi z výšky 18 500 korún, je to v eurách 612 eur, a teda odpočítateľná položka asi 116 eur ročne. Čiže znamená to, že je to necelých 10 eur na mesiac na každého pracovníka, ktorý takýmto spôsobom by si mohol znížiť svoju daňovú povinnosť. Myslím si, že v čase, keď prijímame daňové zákony, ktoré zvyšujú daňovú povinnosť, by bolo namieste, aby sme takýmto spôsobom mohli pomôcť práve ľuďom v najnižších príjmových skupinách. Spomeniem daň z príjmu právnických osôb a fyzických osôb, spotrebné dane a tak ďalej, všetko to, čo nás zaťažuje alebo čo je teda systémom ozdravného balíka. Myslím si, že prijatím takéhoto balíka by sme pomohli práve ľuďom s najnižšími príjmami. A v každom prípade aj daňové systémy či už v Európe alebo vo svete poznajú inštitút ľudí s najnižšími príjmami, ktorí nemajú tendenciu sporiť peniaze, ale práve naopak, tieto peniaze používajú a potrebujú doslova na nejaké normálne spoločenské žitie alebo žitie, ktoré zabezpečujú normálny štandard. Čiže myslím si, že to nebudú peniaze, ktoré niekto použije na sporenie, lebo netýka sa to vyšších príjmových skupín, ale týka sa to hlavne ľudí s tými najnižšími príjmami. A vlastne podpora takéhoto systému aj pomôže spotrebe, aj možno lepšiemu naštartovaniu domácej spotreby, ktorá je neoddeliteľnou súčasťou rastu hrubého domáceho produktu. Čiže ja by som aj touto cestou chcel práve poprosiť vás o podporu takéhoto návrhu. Jednak hovorím, zlepšuje podmienky pre ľudí s najnižšími zárobkami, jednak si myslím, že práve podporí aj podnikateľskú oblasť práve tým, ak sa zvýši spotreba, lebo tieto peniaze, ktoré ľudia takýmto spôsobom si ušetria, hovorím stále asi o 3 500 korún ročne, čo je asi necelých 116 eur ročne, myslím, len podporia ďalšiu domácu spotrebu a podporia túto ekonomiku. Ďakujem pekne za pozornosť.
Ďuriš Nicholsonová, Lucia, podpredsedníčka NR SR (2018-10-18):
S reakciou pán poslanec Poliačik.
P. Paška, predseda NR SR: (2009-06-24):
(Hlasovanie.) 134 prítomných, 3 za, 90 proti, 39 sa zdržalo, 2 nehlasovali. Tieto body sme neschválili.
Kolesík, Andrej, poslanec NR SR (2012-06-20):
Ďakujem, pani predsedajúca. Vážená pani poslankyňa Vášáryová, dovoľte mi reagovať na úvod vášho vystúpenia, keď ste tak ľstivo a nechutne ďakovali poslancom za stranu SMER – sociálna demokracia, že umožnili vystúpiť pani Zemkovej v pléne. Dovoľte mi osviežiť vám vaše čierne svedomie, ktoré podpísalo antichartu, a pripomenúť vám, že 7-krát počas minulého volebného obdobia žiadala Národná rada o vystúpenie predsedu Najvyššieho súdu pána Štefana Harabina a 7-krát mu nebolo umožnené vystúpiť vaším demokratickým hlasovaním. Dal som si tú námahu, pani poslankyňa Vášáryová, aby som si pozrel, ako ste hlasovali. Päťkrát ste boli neprítomná a dvakrát ste sa zdržali. Vaše poďakovanie ja osobne neprijímam a uráža ma a považujem ho za vrchol vášho farizejstva. Ďakujem. (Potlesk.)
Grendel, Gábor, podpredseda NR SR (2021-05-06):
Pán poslanec, máte doplňujúcu otázku? Áno. Nech sa páči.
Kažimír, Peter, guvernér Národnej banky Slovenska (2019-06-27):
Pán poslanec, vyjadrím sa veľmi krátko, pretože tento prípad je aj silne medializovaný a je momentálne v rukách orgánov činných v trestnom konaní, v rukách prokuratúry. Každý deň sa v podstate aj v týchto dňoch dejú v týchto veciach isté kroky, ktoré súvisia s justičným systémom a vynucovacím systémom, a naozaj sa veci riešia aj v trestnej rovine, takže je to presne tam, kde to má byť, tam, kde to proste patrí. Chcel som len upozorniť, že sú aj iné pohľady, sa vlastne vedie napr. vyšetrovanie, úplne vážne vyšetrovanie v zmysle toho, že ten konkurz nikdy nemal byť vyhlásený napríklad, áno? Takže tie názory sú úplne protikladné a z tohto pohľadu ja si môžem len priať, aby vznikol, vznikla jednota názorov aj z pohľadu výkonu dohľadu do budúcnosti voči ďalším inštitúciám, pretože to najhoršie, čo by sa mohlo stať, keby sme proste vydali nejednoznačný pohľad na to, ako má inštitúcia tak vážne veci, ako je, samozrejme, aj ochrana záujmov sporiteľov, lebo to je na prvom mieste, ako má v skutočnosti konať. Takže žiadny vecný názor z mojich úst nebudete počuť a ja len tvrdím, že je to všetko v tých správnych, na tých správnych stupňoch, ktoré sa tomuto majú venovať. A to je dnes polícia, prokuratúra a potom v neposlednom rade aj konkurzný súd a možno aj trestný súd, ak to bude nevyhnutné. Ďakujem, skončil som.
B. Bugár, podpredseda NR SR: (2004-06-18):
(Hlasovanie.) Prítomných 135 poslancov, za návrh hlasovalo všetkých 135. Takže návrh uznesenia sme schválili. Pristúpime k hlasovaniu o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 105/2004 Z. z. o spotrebnej dani z liehu a o zmene a doplnení zákona č. 467/2002 Z. z. o výrobe a uvádzaní liehu na trh v znení zákona č. 211/2003 Z. z. a o zmene a doplnení ďalších zákonov (tlač 726). Pán poslanec Hurban, nech sa páči, máte slovo. J. Hurban, poslanec: Ďakujem pekne, pán podpredseda.
J. Šimko, poslanec: (2003-04-23):
Konštatujem, že uvedený návrh spĺňa po formálno-právnej stránke všetky náležitosti uvedené v § 67 a v § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov ako i náležitosti určené v legislatívnych pravidlách. Vychádzajúc z oprávnení, ktoré pre mňa ako pre spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky zo 4. apríla 2003 č. 193 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokoval Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu, Výbor Národnej rady Slovenskej republiky pre hospodárstvo, privatizáciu a podnikanie a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby výbory predmetný návrh zákona prerokovali v lehote do 26. mája 2003 a v gestorskom výbore do 27. mája 2003. Prosím, pán predseda, aby ste otvorili rozpravu k tomuto návrhu.
Šrobová, Veronika, poslankyňa NR SR (2024-01-10):
Ďakujem za slovo, pán predsedajúci, a ďakujem ti, Tina, za tvoje vystúpenie a hlavne za kvalitnú prípravu. Pre mňa je skvelé si vypočuť tieto naše príspevky v rozprave, na ktorých je vidieť, že to hovorí niekto, komu úprimne záleží na ľuďoch na Slovensku a chce im naozaj pomôcť, a takýchto rečníkov a rečníčok tu bola väčšina, ale teda, bohužiaľ, všetci a všetky len z opozície. My v PS alebo aj v celej opozícii určite nie sme proti zmenám ako takým, ale tie zmeny by mali celé Slovensko kontinuálne posúvať vpred, s dobou a táto novela nás určite posúva naspäť do minulosti. Takže keď už sa tu tretí deň snažíme poukazovať minimálne na tendenčnosť tejto novely, ale hlavne na to, že s akou naliehavosťou sa ju vláda a koalícia snažia prijať, tak si myslím, že nám na tom naozaj záleží. A dobre si povedala to, že vieme pre koho sú tieto zmeny ušité. Ak by táto novela prešla, tak je zjavné, že bežným ľuďom na Slovensku a hlavne všetkým čestným ľuďom na Slovensku to vôbec nepomôže a dokonca im to len uškodí. A veľa sme teda počuli aj o tom, aj ty si spomínala, aj včera kolegyňa Bihariová, ako sa napríklad menšiny na Slovensku nevedia domôcť spravodlivosti a namiesto toho, aby sme teda opravovali legislatívu tam, kde preukázateľne nie je zabezpečená spravodlivosť pre všetkých bez rozdielu, tak vláda predloží novelu zákona kde, ktorá je napísaná obvinenými advokátmi a je ušitá pre našich ľudí. Takže ja by som aj touto cestou chcela vyzvať ľudí na Slovensku, aby sa k nám zajtra 11. januára pridali na námestiach v mnohých slovenských mestách a stále nás to utvrdzuje, že je to veľmi dôležité. My nikam neodchádzame. Ďakujem. (Potlesk.)
Kollár, Boris, predseda NR SR (2021-11-09):
S ďalšou faktickou pán poslanec Cmorej.
Pellegrini, Peter, predseda NR SR (2023-10-25):
Pán predseda Michelko.